Priit Toobal

Priit Toobal (sündinud 1. novembril 1983 Suure-Jaanis) on Eesti endine poliitik, Keskerakonna peasekretär 2007–2015, erakonna büroojuht 2015. aastast ning XII ja XIII Riigikogu liige aastatel 2011–2015.

Priit Toobal lõpetas aastal 2002 Suure-Jaani Gümnaasiumi. Aastatel 2003–2004 töötas Toobal Suure-Jaani Gümnaasiumi huvijuhina, 2004–2007 Eesti Keskerakonna koordinaatorina ning 2006–2007 Suure-Jaani vallavalitsuse kultuurinõunikuna. Aastatel 2007–2016 töötas Toobal Keskerakonna peasekretärina.

2015. aastal mõistis Riigikohus Toobali lõplikult süüdi eraviisilisele jälitustegevusele kihutamises ja ametialases võltsimises.Keskerakond viskas Toobali ja Laasi erakonnast välja Postimees, 20. november 2015.Riigikohtu otsuses pettunud Toobal ja Laasi soovivad aja maha võtta ERR, 20. november 2015. Keskerakonna põhikirja kohaselt on erakonna liikme kriminaalasjas jõustunud süüdimõistev kohtuotsus väljaarvamise aluseks. Erakond üritas põhikirja muuta, kuid tegi seda nõutava kahekolmandikulise hääleenamuseta, mistõttu Tartu maakohtu registriosakond Keskerakonna põhikirjamuudatusi ei kinnitanud. Siiski pole äriregistri andmetel Toobalit Keskerakonnast välja arvatud. 

2015. aastal andis Eesti Maksumaksjate Liit talle nimetuse Maksumaksja vaenlane.

 Poliitiline tegevus 
Priit Toobal kuulub 18.12.2001 Keskerakonda.

 2002. aastal kandideeris Toobal Keskerakonna nimekirjas Suure-Jaani linnavolikokku ning osutus 23 häälega valituks. 
 9. veebruaril 2005 toimus Suure-Jaani linnavolikogu istung, kus ootamatult surnud linnapea Rein Valdmaa asemele valiti linnapeaks senine volikogu esimees Ülo Köst. Kösti kohta volikogu esimehena valiti täitma 21-aastane Priit Toobal, mis tegi temast Eesti noorima linnavolikogu esimehe.
 2005. aasta kohalike valimiste ajal toimus Suure-Jaani linna ja valla ühinemine ning Toobal osutus 63 häälega valituks Suure-Jaani vallavolikokku. 
 2007. aastal kandideeris Toobal Järva- ja Viljandimaa piirkonnas Riigikokku ning sai 441 häält, kuid ei osutunud valituks. 
 2009. aastal kandideeris Toobal Suure-Jaani vallavolikokku ning osutus 97 häälega valituks.
 2011. aastal kandideeris Toobal Järva- ja Viljandimaa piirkonnas Riigikokku ning osutus 796 häälega valituks.
 2011. ja 2013. aastal valiti Priit Toobal Eesti Keskerakonna juhatuse liikmeks.
 Ta kandideeris 2014. aasta Euroopa Parlamendi valimistel ja sai 271 häält (11. tulemus Keskerakonna 12-liikmelises nimekirjas).
 18. novembril 2015 astus ta Riigikogu liikme kohalt tagasi, põhjendades seda sooviga kaitsta Riigikogu ja Eesti rahvusvahelist mainet pärast süüdimõistmise jõustumist ka Riigikohtus.Toobal astub riigikogu liikme kohalt tagasi Postimees, 18. november 2015.
2021. aastal kandideeris Toobal 2021. aasta kohalike omavalitsuste volikogu valimistel Põhja-Sakala vallas Keskerakonna nimekirjas ja sai 254 häält, mis oli oma ringkonna parim tulemus.
Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 516 häält ning ei osutunud valituks.

 Keskerakonna kirjaskandaal 
2012. aastal leidis Kaitsepolitsei Priit Toobali kodu ja parteikontori töökohta läbi otsides üle 400 lehekülje väljatrükitud kirjavahetust, mis kuulub Hannes Rummile. Kirjavahetus oli üle aasta vana ja järjehoidjatega varustatud.Keskerakonnast leiti nuhkimise jälgi Postimees (vaadatud 19.01.2012) Keskerakonna teatel sattus Rummi erakirjavahetus nende büroosse, kuna need tõi sinna endine Sotsiaaldemokraatliku Erakonna liige Ivor Onksion.Keskerakond tunnistab võõra kirjavahetuse olemasolu erakonna büroos Postimees (vaadatud 19.01.2012)

Riigiprokuratuur esitas mais 2012 Toobalile kahtlustuse partei kassa sissetulekuorderite võltsimises ja teadmata päritolu raha vormistamises erakonna annetusena.Toobal sai kahtlustuse teadmata päritolu raha annetusena vormistamises

29. mail toimunud pressikonverentsil teatas Toobal, et ametist tuleks tagandada kaitsepolitsei juht Raivo Aeg ja peaprokurör Norman Aas, kes vastutavad telefonikõnede laialdase pealtkuulamise eest.Toobal: pealtkuulamiste tõttu peavad ametist lahkuma Aas ja Aeg

27. märtsil 2014 võttis Riigikogu talt saadikupuutumatuse, et koostada süüdistusakt ja alustada kohtumenetlust.Toobalilt, Laasilt ja Vaarmannilt võeti saadikupuutumatus, ERR uudised

17. oktoobril 2014 mõistis Harju maakohus Toobali süüdi eraviisilisele jälitustegevusele ja sõnumisaladuse rikkumisele kihutamises ning dokumendi võltsimises ja karistas teda tingimisi üheaastase vangistusega kolmeaastase katseajaga. Toobal lubas kaevata otsuse edasi ringkonnakohtusse.Kohus mõistis keskerakondlastest nuhkimisskandaali osalised Toobali ja Laasi süüdi, ERR uudised 31. märtsil 2015 otsustas Tallinna Ringkonnakohus mitte rahuldada Keskerakonna ning Toobali ja Laasi kaitsjate apellatsioonkaebusi ning jättis Harju maakohtu süüdimõistva otsuse muutmata.Keskerakond ning tuntud keskerakondlased Toobal ja Laasi jäid nuhkimisskandaalis süüdi, 31. märts 2015 20. novembril 2015 otsustas Riigikohtu kriminaalkolleegium, et Priit Toobal ja Lauri Laasi on süüdi Ivor Onksioni eraviisilisele jälitustegevusele kihutamises, samuti et Toobal ja Keskerakond panid toime ametialase võltsimise. Sõnumisaladuse rikkumisele kihutamises mõistis Riigikohus Toobali ja Laasi õigeks. Priit Toobalile, Lauri Laasile ja Ivor Onksionile mõistetud karistusi Riigikohus – vaatamata nende osalisele õigeksmõistmisele – ei muutnud. Toobal võltsis Keskerakonna huvides kokku viis kassa sissetuleku orderit, näitamaks, et teadmata allikast pärinev sularaha, mille Toobal Keskerakonna kassasse maksis, on füüsilistelt isikutelt saadud annetus, mida erakond tohib vastu võtta. Kuna Toobal pani dokumendi võltsimise toime Keskerakonna peasekretärina Keskerakonna huvides, tunnistati selles kuriteos süüdi ka Keskerakond kui juriidiline isik.

Süüdimõistmise järel puhkesid vaidlused seoses Toobali võimaliku väljaarvamisega erakonnast. Erakonna pressiesindaja Taavi Puki sõnul ei olnud väljaarvamine automaatne, jõustumiseks pidi selle kinnitama erakonna juhatus. Novembris 2015 toimunud kongressil võeti aga vastu uus põhikiri, mis ei näinud enam ette kriminaalkurjategijate väljaarvamist erakonnast.Keskerakond kiitis heaks põhikirja muutmise Postimees, 29. november 2015 Tartu maakohtu registriosakond on keeldunud uut põhikirja kinnitamast,Rain Kooli Kohus ei kinnitanud Keskerakonna põhikirjamuudatusi, endiselt kehtiv põhikiri näeb ette Laasi ja Toobali erakonnast lahkumise ERR, 13.01.2016 kuid juhatus kinnitas Toobali detsembris büroojuhiksMaris Meiessaar Jaanus Karilaid: Keskerakond taotleb kooseluseaduse tühistamist EPL 18. detsember 2015 ning esitas ta 2016. aasta märtsis erakondade rahastamise järelevalve komisjoni liikmeks. Viimast põhjendas erakonna aseesimees Jaanus Karilaid "tugeva mandaadiga" Keskerakonna kongressilt ning asjaoluga, et "Priit Toobal tunneb erakondade rahaasjade köögipoolt peensusteni."Karin Kangro Karilaid: Toobal tunneb erakondade rahaasjade köögipoolt peensusteni Korruptsioonivaba Eesti/Postimees, 31.03.2016

 Artikleid 
 Priit Toobal: kas Reformierakond võib president Ilvesele kindel olla? Eesti Päevaleht / Delfi, 16. veebruar 2014. 
 Priit Toobal: ei saa nõus olla, et kõikide komisjonide töö 30 aastaks salastatakse Delfi, 25. jaanuar 2014.
 Priit Toobal "Küsimus pole Langis" Delfi, 3. detsember 2013. 
 Priit Toobal "Rahvaalgatus Riigikokku" Sakala, 26. november 2013
 Priit Toobal "Valimiste põhiküsimused: töö, hinnad, väljaränne" Kesknädal, 9. oktoober 2013.
 Priit Toobal: kas Ossinovski sai kuumarabanduse? Õhtuleht, 12. august 2013.
 Priit Toobal "Müüt Savisaare uuest raamatust" Kesknädal, 24. juuli 2013.
 Priit Toobal "Silmiavav Snowden" Kesknädal, 17. juuli 2013. 
 Priit Toobal "Mittevajalik portaal" Sakala, 16. mai 2013.
 Priit Toobal: kes maksis sotside reklaamiarveid? Pealinn, 6. mai 2013.
 Priit Toobal "Eestlase galaxyphone'i otsingul" Kesknädal, 1. mai 2013.
 Priit Toobal: kes rahastab ülejooksikuid demokraate? Kesknädal, 24. aprill 2013. 
 Priit Toobal "Las rahvas valib presidendi" Sakala, 28. veebruar 2013.

Viited

 Välislingid 

 Priit Toobali blogi
 Riigi peaprokurör taotleb Toobalilt, Laasilt ja Vaarmannilt saadikukaitse äravõtmist ERR, 26. veebruar 2014
 Teder tegi riigikogule ettepaneku Toobalilt, Laasilt ja Vaarmannilt saadikukaitse ära võtta ERR, 20. märts 2014
 Maris Meiessaar Jaanus Karilaid: Keskerakond taotleb kooseluseaduse tühistamist Delfi, 18. detsember 2015
 Mikk Salu. Seks ja šantaaž Keskerakonna ladvikus: suhe teismelisega sundis Priit Toobali poliitikast lahkuma Eesti Ekspress / Delfi, 15. juuni 2016
 Priit Toobal "Kuuuurija" pantvangidraamast: kogu see lugu oligi algselt kavandatud ja lavastatud, et selle alusel raha välja pressima hakata Kroonika/Delfi, 28. august 2018
 Olukord kisub tuliseks! Priit Toobali vend ähvardab Katrin Lusti ära tappa Kroonika/Delfi, 29. august 2018
2021. aasta KOV valimistulemused kov2021.valimised.ee, 17. oktoober 2021

Kategooria:Eesti Keskerakonna poliitikud
Kategooria:XII Riigikogu liikmed
Kategooria:XIII Riigikogu liikmed
Kategooria:Eesti kurjategijad
Kategooria:Sündinud 1983